Na temelju članaka 7. i 8. Pravilnika o uredu Hrvatske komore socijalnih radnika (KLASA: 01202/19-01/01, URBROJ: 539/01-19-1 od 18. prosinca 2019. godine), **dana 27. prosinca 2019.**

**godine** predsjednik Hrvatske komore socijalnih radnika raspisuje

**JAVNI NATJEČAJ**

za zasnivanje radnog odnosa za radno mjesto:

**1. Stručni suradnik - na neodređeno puno radno vrijeme - 1 izvršitelj/ica 2. Administrativni referent - na neodređeno puno radno vrijeme - 1 izvršitelj/ica**

**ROK PRIJAVE: 03. siječanj 2020. godine**

# Stručni suradnik - na neodređeno puno radno vrijeme - 1 izvršitelj/ica

Uvjeti:

* Magistar socijalnog rada ili socijalne politike sa završenim preddiplomskim studijem socijalnog rada,
* 12 mjeseci radnog staža,
* položen stručni ispit,
* odobrenje za obavljanje djelatnosti socijalnog rada,
* nepostojanje zapreka iz čl. 213. Zakona o socijalnoj skrbi (NN broj: 157/13, 152/14, 99/15, 52/16, 16/17, 130/17 i 98/19),
* probni rad od šest mjeseci.

Uz pisanu prijavu na natječaj, kandidat treba priložiti :

* domovnica ( preslika ),
* dokaz o stručnoj spremi ( preslika diplome ),
* dokaz o radnom stažu ( elektronički zapis ili potvrda o podacima evidentiranim u matičnoj evidenciji HZMO ) – original,
* uvjerenje o položenom stručnom ispitu ( preslika ),
* uvjerenje da nije pokrenut kazneni postupak (ne starije od 6 mjeseci),
* odobrenje za obavljanje djelatnosti socijalnog rada ( preslika )
* životopis

# Administrativni referent - na neodređeno puno radno vrijeme - 1 izvršitelj/ica

Uvjeti:

* Srednja stručna sprema upravnog ili drugog općeg usmjerenja,
* 12 mjeseci radnog staža,
* probni rad od šest mjeseci.

Uz pisanu prijavu na natječaj, kandidat treba priložiti :

* domovnica ( preslika ),
* dokaz o stručnoj spremi ( preslika svjedodžbe ),
* dokaz o radnom stažu ( elektronički zapis ili potvrda o podacima evidentiranim u matičnoj evidenciji HZMO ) – original,
* uvjerenje da nije pokrenut kazneni postupak (ne starije od 6 mjeseci), • životopis

Kandidati čije su prijave potpune i pravovremene pristupit će motivacijskom razgovoru (intervju). Izvorišne osnove provjere znanja su:

Zakon o djelatnosti socijalnog rada („Narodne novine“, 16/19) i Zakon o općem upravnom postupku („Narodne novine“, broj 47/09).

Kandidati će o mjestu i vremenu održavanja motivacijskog intervjua biti obaviješteni telefonskim putem.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Kandidati koji se u prijavi pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članova njihovih obitelji ( NN br.121/17) uz prijavu na natječaj dužni su, osim dokaza o ispunjavanju traženim uvjeta, priložiti i dokaze propisane člankom 102. st. 1. citiranog Zakona, a koji su objavljeni na web-stranici Ministarstva hrvatskih branitelja: https://branitelji.gov.hr/zaposljavanje-843/843 [https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

[20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf) )

Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravovremene prijave neće se razmatrati.

Podnošenjem prijave na natječaj kandidati daju suglasnost Hrvatskoj komori socijalnih radnika da, kao voditelj zbirke podataka, može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Prijave se podnose u roku od 8 dana od objave natječaja na adresu: Hrvatska komora socijalnih radnika, Ilica 35, 10000 Zagreb, s naznakom „ Za javni natječaj“.

Rezultati natječaja bit će objavljeni na web-stranici Hrvatske komore socijalnih radnika

[(www.hksr.hr)](http://www.hksr.hr/), a sukladno članku 10.st.1.toč.10. Zakona o pravu na pristup informacijama („Narodne novine“ 25/13, 85/15).